සහල් බවට පත් කොට ආපසු භාරදීමේ ගිවිසුම මත වී අලෙවි මණ්ඩලය වී මෝල් හිමියන්ට ලබාදුන් රුපියල් විසි එක් කෝටියක් වටිනා වී මෙට්‍රික් ටොන් හත් දහසක් තවමත් වී අලෙවි මණ්ඩලයට භාර දී නැති බව අනාවරණය වේ.සම්බා සහ නාඩු වර්ගයේ වී මෙට්‍රික් ටොන් 7000ක් වී මෝල් හිමියන්ට භාර දී මාස 8 ක් ගත් වී ඇතත් එම වී සහල් කොට වී අලෙවි මණ්ඩලයට භාර නොදීමෙන් මහා පරිමාණයේ මුල්‍ය වංචාවක් සිදුකර ඇති බවට වාර්තා වේ.කුරුණෑගල, පොළොන්නරුව, අනුරාධපුරය, අම්පාර සහ ගම්පහ වී මෝල් හිමියන් පිරිසකට ඇපකර මත මේ වී තොග නිකුත් කර තිබේ.